[{"text_idx": "#000000", "text": "METSIS \u2022 info- ja o\u0303ppekeskkond"}, {"text_idx": "#000002", "text": "Eesti jahimeeste XXXVI kokkutulek toimus"}, {"text_idx": "#000004", "text": "Jahimeeste ja -naiste aasta suursu\u0308ndmus toimub 36. korda 8.-10. juulini 2016 ja seekord ootab meid ku\u0308lla Vo\u0303rumaa! Korraldajad lubavad ko\u0303ik \u2018ummamuudu\u2019 teha, nii et po\u0303nevust kui palju!\nKokkutulekul ja\u0308tkub tegevust ko\u0303igile \u2013 leiab jahinduslikke ja rahvuslikke jo\u0303ukatsumisi, sobilikke tegevusi erinevatele vanusegruppidele."}, {"text_idx": "#000005", "text": "Kohapeal on avatud kaubata\u0308nav, kust leiab nii su\u0308u\u0308a, juua kui ka ko\u0303ik-vo\u0303imalikke kaupu. Palume arvestada, et enamikes kaubata\u0308nava kohtades ei ole vo\u0303imalik kaardiga tasuda. Kohapeal ei ole vo\u0303imalik sularaha va\u0308lja vo\u0303tta, misto\u0303ttu soovitame seda endale vajaminevas koguses kaasa vo\u0303tta."}, {"text_idx": "#000006", "text": "Kohapeal edastab infot kokkutuleku raadio 97,7 MHz"}, {"text_idx": "#000007", "text": "Kokkutuleku piletite eelmu\u0308u\u0308k ja vo\u0303istlusalade registreerimine on lo\u0303ppenud, kes ei jo\u0303udnud, saab pileteid osta kohapeal."}, {"text_idx": "#000008", "text": "Lastele kuni 12 aastat (k.a) (eelmu\u0308u\u0308gist ja kohapealt)"}, {"text_idx": "#000009", "text": "U\u0308le 70 a (eelmu\u0308u\u0308gist ja kohapealt)"}, {"text_idx": "#000010", "text": "Kiireimaks sissepa\u0308a\u0308suks tuleb ta\u0308idetud autopilet asetada auto armatuurlaule ning ka\u0308epaelad peavad olema kinnitatud omaniku ka\u0308ele; lapsepiletile palume kirjutada vastutava inimese telefoninumbri. Kollane ka\u0308epael on lastele. Sinine ka\u0308epael on pensiona\u0308ridele. Roheline ka\u0308epael on tavapilet."}, {"text_idx": "#000011", "text": "Ka\u0308epael peab osalejatel ka\u0308e peal olema kogu kokkutuleku va\u0308ltel!"}, {"text_idx": "#000013", "text": "Annami hu\u0308vva\u0308 no\u0303vvu, mia\u0308 avitas pido ja pillerkaari ka\u0308igin hinna\u0308st su\u0308ndsa\u0308he u\u0308llen pita\u0308 ja asjanda luutmist a\u0308r hoita. Kia\u0308 om vaba ja vallaline, ko\u0308u\u0308tku\u0308 ka\u0308epail kuraka\u0308e randmo\u0303se u\u0308mbre. A kia\u0308 vahtso\u0303t seldsilist lo\u0308u\u0308da\u0308 taha-ei vai tohe-i, ko\u0308u\u0308tku\u0308 pail ha\u0308a\u0308ka\u0308e pa\u0308a\u0308le. Vo\u0303romaal om jo vana kommo\u0303, et ro\u0303ivide pa\u0308a\u0308le ko\u0308u\u0308det vu\u0308u\u0308 perra\u0308 sait teeda\u0308, kia\u0308 om vaba ja kia\u0308 peetu\u0308 meesterahvas.\n(Pidus ettetulevate vo\u0303imalike sekelduste a\u0308rahoidmiseks ning u\u0308ksikute kontakteerumise ho\u0303lbustamiseks soovitab Vo\u0303rumaa jahimeeste korraldustoimkond ko\u0303igil vallalistel ka\u0308epaelad kinnitada vasaku randme ku\u0308lge, ho\u0303ivatutel aga paremale ka\u0308ele. Selline ma\u0308rguanne ja\u0308tkab Vo\u0303romaal juba vanast ajast tuntud tava: vallalised mehed ko\u0308itsid ro\u0303ivastele vo\u0308o\u0308 peale no\u0303nda et so\u0303lm ja vo\u0308o\u0308otsad ja\u0308id vasakule ku\u0308ljele, abielumehed paremale. Lihtne meelde ja\u0308tta: vasakul vaba, paremal peetud.)"}, {"text_idx": "#000015", "text": "Kokkutuleku platsile juhendavad teid teeviidad! NB! Vo\u0303handu puhkekeskuse teeotsast laagriplatsile ei saa, sest telkimisala asub selle taga ja sinna viib otsetee, nagu kaardilt na\u0308idatud on! Kokkutuleku plats on avatud alates 08.07 kell 12.00."}, {"text_idx": "#000016", "text": "NB! Kokkutuleku programmi kellaajad on ummammuudu, ko\u0303ik tegevused algavad stiilis 10.10, 11.11, 12.12."}, {"text_idx": "#000017", "text": "Kokkutulek pakub midagi igale maitsele: jahinduslikke mo\u0303o\u0303duvo\u0303tmisi, ponisid, mitmesuguseid vabategevusi ja \u2018ummamuudu\u2019 programmi, mille na\u0308gemiseks tuleb ise kohale tulla!"}, {"text_idx": "#000018", "text": "Reedel pa\u0308rast viktoriini (kl 20.20) on vo\u0303imalik pealaval kuulata Mulgimaalt pa\u0308rit lauljaid ja laulukirjutajaid Anu ja Triinu Tauli.\nHeino telgis esineb reedel ja laupa\u0308eval Louie Digman & The Ferriday Express. Viljeletakse Rock & Roll, Blues Rock, Rhythm & Blues.\nChef Foods on oma telki kutsunud esinema peamiselt eestikeelset pop-rocki/punk-rocki viljeleva ansambli Night Felony (reedel kell 21.21).\nReedene peaesineja on Ivo Linna ja Antti Kammiste (kl 22.22), kes pakuvad teada tuntud kontsert- ja tantsumuusikat igale vanusele mo\u0303nusas ettekandes (nagu kirjeldatakse neid Truvalo.ee lehel).\nLaupa\u0308eval lisab kohalikku ho\u0303ngu ansambel Sa\u0308de (kl 20.20). Ansambel Sa\u0308de repertuaaris on kaverid mo\u0308o\u0308dunud sajandi lo\u0303pust ja ta\u0308napa\u0308evast pa\u0308rit beat- ja rockmuusika hittidest. Ansambli trummima\u0308ngija Janekiga on ko\u0303ik kokkutuleku videot vaadanud juba tutvust teinud (see ilusate sarvedega Vo\u0303ru po\u0303der, kes ei olnud noorena palju haige olnud).\nPeaesineja Karl-Erik Taukar (kl 22.22) ei vaja lisatutvustust. Pop-rocki viljelev Taukar on u\u0308ks Eesti enimno\u0303utumaid artiste."}, {"text_idx": "#000019", "text": "Loodame mo\u0303lema o\u0303htu peaesinejad (Linna ja Kammiste ning Taukar) ka otseu\u0308lekande kaudu nendeni tuua, kes meiega kohapeal olla ei saa."}, {"text_idx": "#000020", "text": "Jahimeeste kokkutulekul on u\u0308ldarvestusse kuuluvad vo\u0303istlusalad ja vabaalad."}, {"text_idx": "#000021", "text": "Jahimeeste kokkutuleku vo\u0303istlusalade nimeline registreerimine on avatud kuni 07.07.16 kell 23.23."}, {"text_idx": "#000022", "text": "NB! Laskekellaajad jagatati va\u0308lja su\u0308steemi ja\u0308rgi, et la\u0308hemad maakonnad lasevad varem. Erandkorras lubatakse reedel vo\u0303istlema asujatel kokkutuleku platsile kohale tulla juba neljapa\u0308eval. Kui vo\u0303istkond on registreeritud, ei ole vaja ette nimeliselt vo\u0303istlejaid registreerida, seda saab teha kohapeal."}, {"text_idx": "#000023", "text": "Individuaalvo\u0303istlejatel on vo\u0303imalus ennast registreerida ivar@oventrex.ee (vabad ajad on ma\u0308rgitud graafikus)."}, {"text_idx": "#000025", "text": "Osale Huntloci otsimisma\u0308ngus ja vo\u0303ida nutikas jahivest. Liitu ma\u0308ngu ajaks Huntloci a\u0308pis jahiga (jahikoodi saad Huntloci telgist). Ma\u0308ngu algusajal saadetakse Huntloci so\u0303numikeskkonnas osalejatele teade, milline \u201ejahis\u201c olev jahimees vo\u0303i koer tuleb peo maa-alalt u\u0308lesse otsida ja o\u0308elda talle vastav parool. Ma\u0308ngu kiireim saab Huntloci nutika jahivesti. Ma\u0308ngu algusajad on reedel kell 20.20 ja laupa\u0308eval 13.13, 15.15 ja 17.17."}, {"text_idx": "#000026", "text": "Naiste ja laste tegevused kokkutulekul"}, {"text_idx": "#000027", "text": "Jahimeeste kokkutulekule tulemise boonus on see, et saab la\u0308hemat tutvust teha ka imekauni Vo\u0303rumaaga!\nLisainfo ja kohapeal registreerumine infomaja juurest. Tasumine kohapeal sularahas."}, {"text_idx": "#000028", "text": "Kes soovivad mo\u0303lemal ekskursioonil ka\u0308ia, soovitame hommikupoole valida Haanjamaa ots ja o\u0303htupoole Piusa ots, sest Piusa eksursioon vo\u0303ib pisut pikemaks minna!"}, {"text_idx": "#000029", "text": "Piusa ekskursiooni hind: ta\u0308iskasvanu 10 \u20ac, laps 7 \u20ac (sisaldab giidi, bussiso\u0303itu ja ko\u0303iki pa\u0308a\u0308smeid)\nHaanja ekskursiooni hind: ta\u0308iskasvanu 6 \u20ac, laps 3\u20ac (sisaldab giidi, bussiso\u0303itu ja ko\u0303iki pa\u0308a\u0308smeid)"}, {"text_idx": "#000030", "text": "Kagu-Eesti ku\u0308nklik maastik ootab jahimehi koos peredega tutvuma Vo\u0303rumaa imeliste paikadega. Kohalike hea maitse ja\u0308rgi on kaugema kandi rahvale valitud kaks ekskursioonimarsruuti, kust ei puudu traditsiooniline Vo\u0303rumaa to\u0303mbekeskus Suur Munama\u0308gi, kuid kus leidub ka kohti, kuhu tavaturist igapa\u0308evaselt ei satu."}, {"text_idx": "#000032", "text": "Ka\u0308a\u0308pa \u2013 Vastseliina linnus: mo\u0308o\u0308da Tallinn\u2013Luhamaa maanteed u\u0308le Illi (Illi veski, veskid u\u0308ldse) ja Vana-Vastseliina (Liphardi mo\u0303is) Vastseliina linnuse juurde. Teel veel Verija\u0308rv ja Piusa jo\u0303e u\u0308rgorg Juraski ma\u0308el, Vastseliina kirik paistab.\nProgramm Vastseliina Piiskopilinnuses. Grupp jagatakse kaheks, kummalgi grupil 45 min programm (kaks giidi teevad paralleelselt programmi), sh mu\u0308u\u0308rid ja ka\u0308sito\u0308o\u0308tare, kust saab osta kohalikku ka\u0308sito\u0308o\u0308d. \nVastseliina linnus \u2013 Obinitsa \u2013 Piusa koopad. So\u0303idame la\u0308bi Setumaa \u2013 u\u0308le Merema\u0308e ja Obinitsa Piusale \nProgramm Piusa koobastes, kestus 45 min, sh klaasiliiva karja\u0308a\u0308r ja savito\u0308o\u0308koda, kust saab osta savino\u0303usid. \nPiusa koopad \u2013 Ka\u0308a\u0308pa laager \u2013 u\u0308le Lindora ja Tabina ja Otsa. Ra\u0308a\u0308gime Lindora laada traditsioonist, Tabina ja\u0308rvest ja Tabina karja\u0308a\u0308rist."}, {"text_idx": "#000035", "text": "Ekskursioone aitab korraldada meie hea koosto\u0308o\u0308parner Keskkonnaamet!"}, {"text_idx": "#000036", "text": "Parimatest parimad vo\u0303istlejad ja abilised saavad jahimeeste kokkutulekul pa\u0308rjatud ka eritellimusena tehtud kokkutuleku medaliga, mis on valminud tuntud Eesti keraamiku Kadri Kaerma ka\u0308e all."}, {"text_idx": "#000038", "text": "I koht. Arke Lihato\u0308o\u0308stus paneb vo\u0303itjale va\u0308lja ligi 3000 euro va\u0308a\u0308rtuses liha esmase to\u0308o\u0308tlemise tarvikuid ja seadmeid. Hakklihamasin TC32 (320 kg/h), elektriline tali, ka\u0308sisaag (saeleht 50 cm), 10 nuga, 2 staali, 4 lo\u0303ikelauda (40x90x220), 5 po\u0303lle, ka\u0308i-teritaja, roostevaba pru\u0308gikast, ka\u0308tepesu dosaator, ka\u0308tepesukuivatuspaberi hoidja-leht, 5 l vedelseepi.\nII koht. 700 euro va\u0308a\u0308rtuses vo\u0303salo\u0303ikur HQ 545 ja kaitsekiiver (na\u0308okaitse ja ko\u0303rvaklappidega) Chef Foodsilt\nIII koht. 500-eurone kinkekaart Olerexilt"}, {"text_idx": "#000039", "text": "I koht. 1500 euro va\u0308a\u0308rtuses mootorsaag HQ-543XP+ vo\u0303salo\u0303ikur HQ 545 Heinolt\nII koht. 700 euro va\u0308a\u0308rtuses vo\u0303salo\u0303ikur HQ 545 ja kaitsekiiver (na\u0308okaitse ja ko\u0303rvaklappidega) Chef Foodsilt\nIII koht. 500-eurone kinkekaart Olerexilt"}, {"text_idx": "#000040", "text": "Sellel aastal saab virtuaalse maakondliku arvestuse vo\u0303itja ka auhinna ja selleks on 500-eurone paat Nord Boatsilt."}, {"text_idx": "#000041", "text": "Vo\u0303salo\u0303ikur koos kaitsekiivriga Chef Foodsilt"}, {"text_idx": "#000042", "text": "Pakume vo\u0303imalust jahimeeste kokkutuleku T-sa\u0308rki ja mu\u0308tsi ette tellida."}, {"text_idx": "#000043", "text": "Kaabud on saadaval neljas va\u0308rvis, u\u0308ks standardmo\u0303o\u0303t (sama, mis eelnevatel aastatel). Ettetellides on hind 12 eurot, kohapeal 15."}, {"text_idx": "#000044", "text": "Jahimeeste kokkutuleku T-sa\u0308rk on seekord hallikat va\u0308rvi. Ettetellides 8 eurot, kohapeal 10. Suuruseid on seinast seina (S\u20134XL)."}, {"text_idx": "#000045", "text": "Naistele on pakkumises helelillat ja roosat tooni T-sa\u0308rgid (nagu eelmisel aastal)."}, {"text_idx": "#000046", "text": "T-sa\u0308rki ja mu\u0308tsi saab ettetellida 7. juulini. Ettetellitud sa\u0308rgid saab ka\u0308tte kohapeal laupa\u0308eval kella 20.00ni."}, {"text_idx": "#000048", "text": "Territooriumil on keelatud lahtise tule tegemine.\nTerritooriumil on o\u0303igus viibida ainult pileti lunastanud ku\u0308lalistel. Ka\u0308epael peab olema kinnitatud ka\u0308ele terve su\u0308ndmuse jooksul.\nSo\u0303idukid on lubatud territooriumile ainult eeskirjade kohaselt ta\u0308idetud autoloa olemasolul. Maakondade majutusplatsidel ei ole lubatud so\u0303idukitel liikuda su\u0308ndmuse ajal. On lubatud ainult saabuda 08.07.2016 ja lahkuda 10.07.2016. Kui maakondades on ku\u0308lalisi, kes soovivad vahepeal lahkuda, siis nende jaoks on olemas eraldi parkimisplats ja telkimisala.\nO\u0308o\u0308rahu algab maakondade majutusplatsidel hiljemalt kell 03.00.\nAlkoholi tarbimine territooriumil. Territooriumil ei ole kaasa vo\u0303etud alkoholi tarbimine lubatud. Sortiment seinast seina ning hinnad mo\u0303istlikud. Ko\u0303ik leiavad endale sobiva joogi territooriumilt! Oma alkoholi tarbimine ei ole keelatud majutusalas."}, {"text_idx": "#000050", "text": "Korraldajad tunned a\u0308ra rohelise T-sa\u0308rgi ja\u0308rgi (Tegelane). Lisaks on avatud infomaja/staap."}, {"text_idx": "#000051", "text": "Platsi peal aitavad elu-olu korraldada maavanemad. Maavanema tunned a\u0308ra oranz\u030ci maavanema sa\u0308rgi ja\u0308rgi."}, {"text_idx": "#000052", "text": "NB! Hea kokkutulekuline, kes soovib tulla hiigelsuure varjualusega/majaks lahtika\u0308iva haagisega maakonna platsi peale, annab sellest ette teada, et maavanem oskaks platsi paiknemisel sellega arvestada/arutab enne maavanemaga selle paigutuse la\u0308bi!"}, {"text_idx": "#000054", "text": "EJS kokkutulek 2016 \u2013 vo\u0303rkpall\nEJS kokkutulek 2016 \u2013 ko\u0308ievedu\nEJS kokkutulek 2016 \u2013 u\u0308ldarvestus (NB! Tabelis eellaskmise tulemused. Laskmisvo\u0303istluste finaali tabelid on allpool)"}, {"text_idx": "#000055", "text": "Valminud on jahimeeste kokkutuleku 2016 video."}, {"text_idx": "#000058", "text": "Kokkutulek (09.07) (2 pa\u0308eva koondtabel)"}, {"text_idx": "#000059", "text": "Kokkutulek (08.07) (lisatud vo\u0303istluste tulemused)"}, {"text_idx": "#000061", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000063", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]